KOMISSION ASETUS (ETY) N:o 1686/92,
annettu 29 päivänä kesäkuuta 1992,
interventioelinten suorittamaa oliiviöljyn ostoa ja varastointia koskevista yksityiskohtaisista säännöistä annetun asetuksen (ETY) N:o 3472/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 356/92(2), ja erityisesti sen 12 artiklan 4 kohdan,
sekä katsoo, että
komission asetuksen (ETY) N:o 3472/85(3), sellaisena kuin se on viimeksi muutettuna asetuksella (ETY) N:o 1524/91(4), 2 artiklassa vahvistetaan interventioon tarjottava vähimmäismäärä; ottaen huomioon Kreikan ja Portugalin tuotantorakenteen, näille maille olisi vahvistettava eri rajat markkinointivuodeksi 1991/1992,
komission asetuksessa (ETY) N:o 2568/91(5), sellaisena kuin se on viimeksi muutettuna asetuksella (ETY) N:o 1429/92(6), määritellään oliiviöljyjen ominaisuudet ja niihin liittyvät määritysmenetelmät; sen vuoksi olisi mukautettava asetus (ETY) N:o 3472/85 tarkentamalla tarjotun öljyn laadun määrittämiseksi käytettävät menetelmät,
hallinnon yksinkertaistamiseksi pienet neitsytöljyerät olisi tietyin edellytyksin vapautettava määrityksestä; tämän öljyn on kuitenkin kuuluttava erillisiin varastointieriin, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3472/85 seuraavasti.
1) Korvataan 2 artiklan 3 kohta seuraavasti:
"3 Jokaisen tarjotun erän on oltava määrältään vähintään 20 tonnia oliiviöljyä.
Kuitenkin markkinointivuonna 1991/1992 jokaisen Kreikassa ja Portugalissa tarjotun erän on oltava määrältään vähintään jokin seuraavista:
- 500 kilogrammaa, jos tarjottu öljy on jotakin asetuksen N:o 136/66/ETY liitteessä olevan 1 kohdan a tai b alakohdassa määriteltyä laatua,
- 1 000 kilogrammaa, jos tarjottu öljy on mainitussa liitteessä olevan 1 kohdan c alakohdassa määriteltyä laatua,
- 2 000 kilogrammaa, jos tarjottu öljy on mainitussa liitteessä olevan 1 kohdan d alakohdassa määriteltyä laatua tai jos tarjottu erä on erotettu kahteen tai useampaan osaan, jotka ovat mainitussa liitteessä olevassa 1 kohdassa määriteltyjä eri laatuja."
2) Korvataan 2 artiklan 4 kohdan ensimmäinen alakohta seuraavasti: "Jollei 1 artiklan säännöksistä muuta johdu, tarjous hyväksytään ainoastaan, jos interventioelin:
a) on tarkastanut muiden neitsytöljyjen kuin lamppuöljyjen osalta asetuksen (ETY) N:o 2568/91 liitteissä II, III, VIII, IX, X A ja B sekä XI kuvatuilla menetelmillä, että tarjotun öljyn fysikaalis-kemialliset ominaisuudet vastaavat mainitun asetuksen liitteessä I jollekin muun neitsytoliiviöljyn kuin lamppuöljyn luokalle ilmoitettuja ominaisuuksia;
b) on tarkastanut oliivilamppuöljyn osalta asetuksen (ETY) N:o 2568/91 liitteissä II, IV, V, VI, VII, VIII ja liitteessä X A olevassa 6 kohdassa kuvatuilla menetelmillä, että tarjotun öljyn fysikaalis-kemialliset ominaisuudet vastaavat mainitun asetuksen liitteessä jollekin tämän neitsytoliiviöljyn luokalle ilmoitettuja ominaisuuksia;
c) on tarkastanut, että tarjottu öljy ei ylitä yhteisön säännöksissä sovellettavia radioaktiivisuuden enimmäistasoja. Yhteisöstä peräisin oleviin T Osernobylin ydinvoimaonnettomuuden vuoksi saastuneisiin tuotteisiin sovellettavat tasot vahvistetaan neuvoston asetuksen (ETY) N:o 3955/87(*) 3 artiklassa. Tuotteen radioaktiivisen saastumisen tasoa valvotaan ainoastaan, jos tilanne sitä edellyttää ja tarpeellisen ajanjakson ajan. Tarvittaessa valvontatoimenpiteiden kesto ja laajuus määritetään asetuksen N:o 136/66/ETY 38 artiklassa säädettyä menettelyä noudattaen.
Edellisen alakohdan säännöksiä ei sovelleta määrältään enintään yhden tonnin suuruisiin eriin, ellei esiinny tarjotun öljyn laatua koskevia epäilyksiä.
(*) EYVL N:o L 371, 30.12.1987, s. 14"
3) Korvataan 3 artiklan 2 kohta seuraavasti:
"2 Ostohinta on tarkistettava soveltamalla interventiohintaan liitteessä esitettyjä korotuksia ja alennuksia.
Muille neitsytöljyille kuin lamppuöljyille säädetyt tarkistukset voidaan myöntää ainoastaan öljyille, joista on todettu, että niiden ominaisuudet vastaavat 2 artiklan 4 kohdan a alakohdassa säädettyjä ominaisuuksia.
Muun neitsytoliiviöljyn kuin lamppuöljyn aistinvaraiset ominaisuudet on tutkittava asetuksen (ETY) N:o 2568/91 liitteessä XII kuvattua menetelmää noudattaen. Tämä määritys on tehtävä ennen 2 artiklan 4 kohdassa säädettyjä määrityksiä."
4) Lisätään 8 artiklan 1 kohtaan alakohta seuraavasti:
"Kreikassa tai Portugalissa markkinointivuoden 1991/1992 aikana ostetuista määrältään enintään yhden tonnin suuruisista eristä ja tämän asetuksen 2 artiklan mukaisesti määritetyistä eristä on muodostettava erilliset varastointierät."
2 artikla
Tämä asetus tulee voimaan 1 päivänä heinäkuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä kesäkuuta 1992.